# Úradný vestník C 6A/8. j

| | ISSN 1977-1037 |
| --- | --- |
| Úradný vestník
  Európskej únie | C 6A |
| | |
| Slovenské vydanie | Informácie a oznámenia | Ročník 648. januára 2021 |

ISSN 1977-1037

Úradný vestník

Európskej únie

C 6A

Slovenské vydanie

Informácie a oznámenia

Ročník 648. januára 2021

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2021/C 6 A/01 | Výzva na vyjadrenie záujmu o vymenovanie za člena odvolacej rady troch európskych orgánov dohľadu pre sektor finančných služieb (Európsky orgán pre bankovníctvo, Európsky orgán pre cenné papiere a trhy a Európsky orgán pre poisťovníctvo a dôchodkové poistenie zamestnancov) | 1 |

Obsah

Strana

V   Oznamy

ADMINISTRATÍVNE POSTUPY

Európska komisia

2021/C 6 A/01

Výzva na vyjadrenie záujmu o vymenovanie za člena odvolacej rady troch európskych orgánov dohľadu pre sektor finančných služieb (Európsky orgán pre bankovníctvo, Európsky orgán pre cenné papiere a trhy a Európsky orgán pre poisťovníctvo a dôchodkové poistenie zamestnancov)

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 8.1.2021 | SK | Úradný vestník Európskej únie | CA 6/1 |
| --- | --- | --- | --- |

8.1.2021

SK

Úradný vestník Európskej únie

CA 6/1

---

Výzva na vyjadrenie záujmu o vymenovanie za člena odvolacej rady troch európskych orgánov dohľadu pre sektor finančných služieb (Európsky orgán pre bankovníctvo, Európsky orgán pre cenné papiere a trhy a Európsky orgán pre poisťovníctvo a dôchodkové poistenie zamestnancov)

(2021/C 6 A/01)

1.   Opis orgánov

Európsky orgán pre bankovníctvo (EBA), Európsky orgán pre poisťovníctvo a dôchodkové poistenie zamestnancov (EIOPA) a Európsky orgán pre cenné papiere a trhy (ESMA) sú vytvorené nariadením (EÚ) č. 1093/2010 (1), nariadením (EÚ) č. 1094/2010 (2) a nariadením (EÚ) č. 1095/2010 (3) v danom poradí. Spoločne predstavujú európske orgány dohľadu pre sektory finančných služieb a sú členmi Európskeho systému finančného dohľadu.

V rámci svojich príslušných oblastí právomocí majú za cieľ okrem iného:

| — | zaistiť riadnu, účinnú a konzistentnú úroveň regulácie a dohľadu, |
| --- | --- |

—

zaistiť riadnu, účinnú a konzistentnú úroveň regulácie a dohľadu,

| — | zaistiť integritu, transparentnosť, účinnosť a riadne fungovanie finančných trhov, |
| --- | --- |

—

zaistiť integritu, transparentnosť, účinnosť a riadne fungovanie finančných trhov,

| — | posilniť medzinárodnú koordináciu dohľadu, |
| --- | --- |

—

posilniť medzinárodnú koordináciu dohľadu,

| — | predchádzať regulačnej arbitráži a presadzovať rovnaké podmienky hospodárskej súťaže, |
| --- | --- |

—

predchádzať regulačnej arbitráži a presadzovať rovnaké podmienky hospodárskej súťaže,

| — | zabezpečiť, aby investičné a iné riziká podliehali náležitej regulácii a dohľadu, |
| --- | --- |

—

zabezpečiť, aby investičné a iné riziká podliehali náležitej regulácii a dohľadu,

| — | zvyšovať ochranu zákazníkov a |
| --- | --- |

—

zvyšovať ochranu zákazníkov a

| — | posilniť konvergenciu dohľadu v rámci vnútorného trhu. |
| --- | --- |

—

posilniť konvergenciu dohľadu v rámci vnútorného trhu.

Okrem toho ESMA vykonáva priamy dohľad nad ratingovými agentúrami, archívmi obchodných a sekuritizačných údajov v rámci EÚ, ako aj centrálnymi protistranami z tretích krajín, najmä tými so systémovým významom alebo tými, v prípade ktorých je pravdepodobné, že sa stanú systémovo významnými z hľadiska finančnej stability Únie alebo jedného či viacerých jej členských štátov. ESMA je takisto poverený právomocami vykonávať priamy dohľad nad kritickými referenčnými hodnotami a referenčnými hodnotami tretích krajín, ako aj nad poskytovateľmi služieb vykazovania údajov. A napokon ESMA okrem iného takisto vykonáva úlohy súvisiace s mimoburzovými (OTC) derivátmi, predajom cenných papierov nakrátko a kritickými trhovými infraštruktúrami.

S týmto cieľom môže každý orgán popri prijímaní nezáväzných aktov, ako napr. usmernení a odporúčaní, a návrhov technických predpisov zároveň za určitých okolností prijímať záväzné rozhodnutia určené vnútroštátnym orgánom dohľadu alebo jednotlivým finančným inštitúciám, ktoré budú spolu s niektorými inými rozhodnutiami predstavovať akty, voči ktorým sa bude možné odvolať.

EBA a ESMA majú sídlo v Paríži (Francúzsko) a EIOPA má sídlo vo Frankfurte nad Mohanom (Nemecko). Každý z týchto orgánov bol zriadený 1. januára 2011.

2.   Odvolacia rada

V článkoch 60 a 61 každého z troch nariadení sa stanovujú príslušné opravné prostriedky proti rozhodnutiam orgánov. V článkoch 58 a 59 každého nariadenia sa ustanovuje zriadenie odvolacej rady uvedených troch orgánov. Odvolacia rada je zodpovedná za rozhodovanie vo veciach odvolaní voči určitým jednotlivým rozhodnutiam orgánov. Voči jej samotným rozhodnutiam sa možno odvolať na Súdnom dvore Európskej únie.

Odvolacia rada sa skladá zo šiestich členov a šiestich náhradníkov (pre každý orgán menuje každý orgán dvoch členov a dvoch náhradníkov), ktorými sú jednotlivci s vysokým renomé, preukázanými náležitými vedomosťami z práva Únie a medzinárodnými odbornými skúsenosťami na dostatočne vysokej úrovni v oblastiach bankovníctva, poisťovníctva, dôchodkového poistenia zamestnancov, trhov s cennými papiermi a iných finančných služieb. Vylúčení sú súčasní zamestnanci príslušných orgánov alebo iných vnútroštátnych inštitúcií alebo orgánov či inštitúcií alebo orgánov Únie zapojení do činností týchto orgánov a členovia Skupiny zainteresovaných strán v poisťovníctve a zaisťovníctve, Skupiny zainteresovaných strán v dôchodkovom poistení zamestnancov, Skupiny zainteresovaných strán v bankovníctve alebo Skupiny zainteresovaných strán v oblasti cenných papierov a trhov. Členovia a náhradníci musia byť štátnymi príslušníkmi niektorého z členských štátov a dôkladne ovládať minimálne dva úradné jazyky Únie. Odvolacia rada musí mať dostatočné znalosti v oblasti práva, aby mohla poskytovať odborné právne poradenstvo o zákonnosti vrátane proporcionality vykonávania právomocí orgánov.

Členovia odvolacej rady sú nezávislí pri prijímaní svojich rozhodnutí. Nie sú viazaní žiadnymi pokynmi.

Odvolacia rada menuje svojho vlastného predsedu.

Funkčné obdobie členov odvolacej rady je päť rokov. Toto obdobie sa môže raz predĺžiť.

3.   Kritériá oprávnenosti

K dátumu uzávierky podávania prihlášok musia kandidáti spĺňať tieto kritériá:

| — | byť štátnym príslušníkom členského štátu Európskej únie (4), |
| --- | --- |

—

byť štátnym príslušníkom členského štátu Európskej únie (4),

| — | nesmú byť súčasnými zamestnancami príslušných orgánov alebo iných vnútroštátnych inštitúcií alebo orgánov či inštitúcií alebo orgánov Únie zapojených do činností týchto orgánov, |
| --- | --- |

—

nesmú byť súčasnými zamestnancami príslušných orgánov alebo iných vnútroštátnych inštitúcií alebo orgánov či inštitúcií alebo orgánov Únie zapojených do činností týchto orgánov,

| — | nesmú byť členmi skupín zainteresovaných strán daného orgánu, |
| --- | --- |

—

nesmú byť členmi skupín zainteresovaných strán daného orgánu,

| — | mať a) úspešne ukončené úplné vysokoškolské vzdelanie v odbore právo alebo ekonómia alebo inom odbore relevantnom pre prácu daných orgánov osvedčené diplomom, ak je bežná dĺžka vysokoškolského štúdia štyri roky alebo viac a umožňuje prístup k postgraduálnemu štúdiu alebo b) úspešne ukončené úplné vysokoškolské vzdelanie v odbore právo, ekonómia alebo inom odbore relevantnom pre prácu daných orgánov osvedčené diplomom a dodatočnú relevantnú odbornú prax v dĺžke jedného roka, ak je bežná dĺžka vysokoškolského štúdia tri roky alebo c) úspešne spĺňať požiadavky na vykonávanie odborných činností ako právnik v členskom štáte, |
| --- | --- |

—

mať a) úspešne ukončené úplné vysokoškolské vzdelanie v odbore právo alebo ekonómia alebo inom odbore relevantnom pre prácu daných orgánov osvedčené diplomom, ak je bežná dĺžka vysokoškolského štúdia štyri roky alebo viac a umožňuje prístup k postgraduálnemu štúdiu alebo b) úspešne ukončené úplné vysokoškolské vzdelanie v odbore právo, ekonómia alebo inom odbore relevantnom pre prácu daných orgánov osvedčené diplomom a dodatočnú relevantnú odbornú prax v dĺžke jedného roka, ak je bežná dĺžka vysokoškolského štúdia tri roky alebo c) úspešne spĺňať požiadavky na vykonávanie odborných činností ako právnik v členskom štáte,

| — | mať minimálne 15-ročnú medzinárodnú odbornú prax relevantnú pre oblasti bankovníctva, poisťovníctva, dôchodkového poistenia zamestnancov, trhov s cennými papiermi alebo iných finančných služieb (nadobudnutú po získaní vysokoškolského diplomu alebo diplom a medzinárodnú odbornú prax, ako sa uvádza v predchádzajúcom texte). Táto prax môže zahŕňať tvorbu politík a vykonávanie dohľadu, |
| --- | --- |

—

mať minimálne 15-ročnú medzinárodnú odbornú prax relevantnú pre oblasti bankovníctva, poisťovníctva, dôchodkového poistenia zamestnancov, trhov s cennými papiermi alebo iných finančných služieb (nadobudnutú po získaní vysokoškolského diplomu alebo diplom a medzinárodnú odbornú prax, ako sa uvádza v predchádzajúcom texte). Táto prax môže zahŕňať tvorbu politík a vykonávanie dohľadu,

| — | mať preukázané znalosti a chápanie právnych predpisov EÚ v oblastiach bankovníctva, poisťovníctva, dôchodkového poistenia zamestnancov alebo trhov s cennými papiermi, |
| --- | --- |

—

mať preukázané znalosti a chápanie právnych predpisov EÚ v oblastiach bankovníctva, poisťovníctva, dôchodkového poistenia zamestnancov alebo trhov s cennými papiermi,

| — | dôkladne ovládať aspoň dva úradné jazyky Únie (5) (hlavným komunikačným jazykom orgánov bude angličtina, no odvolania sa môžu podávať v ktoromkoľvek z úradných jazykov Európskej únie). |
| --- | --- |

—

dôkladne ovládať aspoň dva úradné jazyky Únie (5) (hlavným komunikačným jazykom orgánov bude angličtina, no odvolania sa môžu podávať v ktoromkoľvek z úradných jazykov Európskej únie).

4.   Výberové kritériá

Zohľadňovať sa budú tieto skutočnosti:

| — | preukázané relevantné znalosti a odborná prax vrátane skúseností v oblasti dohľadu na vysokej úrovni v oblastiach poisťovníctva, dôchodkového poistenia zamestnancov, trhov s cennými papiermi alebo iných finančných služieb, |
| --- | --- |

—

preukázané relevantné znalosti a odborná prax vrátane skúseností v oblasti dohľadu na vysokej úrovni v oblastiach poisťovníctva, dôchodkového poistenia zamestnancov, trhov s cennými papiermi alebo iných finančných služieb,

| — | veľmi dobrá znalosť a chápanie rokovacieho poriadku Súdneho dvora Európskej únie a/alebo súdnej praxe v kontexte regulačných odvolacích a/alebo arbitrážnych postupov, |
| --- | --- |

—

veľmi dobrá znalosť a chápanie rokovacieho poriadku Súdneho dvora Európskej únie a/alebo súdnej praxe v kontexte regulačných odvolacích a/alebo arbitrážnych postupov,

| — | právnická alebo akademická práca v súvislosti s dohľadom je značnou výhodou, |
| --- | --- |

—

právnická alebo akademická práca v súvislosti s dohľadom je značnou výhodou,

| — | schopnosť byť ihneď k dispozícii na rozhodovanie o odvolaniach voči rozhodnutiam orgánov, |
| --- | --- |

—

schopnosť byť ihneď k dispozícii na rozhodovanie o odvolaniach voči rozhodnutiam orgánov,

| — | potenciálne konflikty záujmov, ktoré by mohli obmedziť schopnosť kandidáta rozhodovať o odvolaniach. |
| --- | --- |

—

potenciálne konflikty záujmov, ktoré by mohli obmedziť schopnosť kandidáta rozhodovať o odvolaniach.

5.   Výberový postup a pracovné podmienky

Fyzické osoby môžu predložiť vyjadrenie záujmu v súlade s pravidlami stanovenými v tomto oznámení.

Podľa ustanovení nariadenia (EÚ) č. 1093/2010, nariadenia (EÚ) č. 1094/2010 a nariadenia (EÚ) č. 1095/2010 predstavenstvo každého orgánu (po konzultácii so svojou príslušnou dozornou radou) rozhodne o vymenovaní členov a/alebo náhradníkov na základe užšieho zoznamu kandidátov, ktorý navrhne Európska komisia.

Európsky parlament môže po tom, čo mu je doručený užší zoznam, pozvať kandidátov na členov a ich náhradníkov, aby vystúpili s vyhlásením v Európskom parlamente a odpovedali na všetky otázky jeho poslancov.

Európsky parlament môže vyzvať členov odvolacej rady, aby pred ním vystúpili s vyhlásením v Európskom parlamente a odpovedali na všetky otázky jeho poslancov vždy, keď je o to požiadaný, s výnimkou vyhlásení, otázok alebo odpovedí týkajúcich sa jednotlivých prípadov, o ktorých rozhodla alebo rozhoduje odvolacia rada.

Účelom tejto výzvy na vyjadrenie záujmu je umožniť Komisii zostaviť užší zoznam kandidátov, ktorých navrhne riadiacim radám orgánov na pozície členov/náhradníkov odvolacej rady. Upozorňujeme uchádzačov, že zahrnutie do užšieho zoznamu Európskej komisie nie je zárukou vymenovania.

Užší zoznam, ktorý vypracuje Komisia, by mal mať podobu rezervného zoznamu. Vzhľadom na možné budúce potreby troch európskych orgánov dohľadu, pokiaľ ide o vymenovanie nových členov alebo náhradníkov odvolacej rady, bude rezervný zoznam platný päť rokov od prijatia rozhodnutia Komisie.

Európska komisia zorganizuje výberové konanie na zostavenie užšieho zoznamu členov/náhradníkov odvolacej rady. Na tento účel zriadi výberovú porotu, ktorá pozve kandidátov spĺňajúcich všetky uvedené požiadavky oprávnenosti na pohovor.

Po týchto pohovoroch vypracuje výberová porota Európskej komisie užší zoznam najvhodnejších kandidátov. Európska komisia tento zoznam prijme a oznámi ho riadiacim radám troch orgánov a Európskemu parlamentu. Orgány uplatnia opatrenia, ktoré im umožnia efektívne posúdiť kandidátov na užšom zozname. Môže to zahŕňať pohovory.

Členovia odvolacej rady nesmú vykonávať žiadne iné úlohy v orgánoch, ich riadiacich radách ani ich dozorných radách. Dostávajú náležitú náhradu nákladov a odmenu podľa rozpočtových obmedzení ESA za úlohy splnené na základe zmluvy ako poskytovatelia služieb, ale nie sú stálymi zamestnancami orgánov. Členovia odvolacej rady môžu byť preto zamestnaní na plný pracovný čas, ak je to zlučiteľné s ich schopnosťou okamžitého rozhodovania o odvolaniach. Úroveň činnosti odvolacej rady bude závisieť od počtu odvolaní podaných voči rozhodnutiam orgánov.

Členovia odvolacej rady sa zaväzujú konať nezávisle a vo verejnom záujme. Na tento účel vydajú vyhlásenie o záväzkoch a vyhlásenie o záujmoch, pričom uvedú, že neexistujú záujmy, ktoré by sa mohli považovať za poškodzujúce ich nezávislosť, alebo povahu akýchkoľvek priamych alebo nepriamych záujmov, ktoré sa by sa mohli považovať za poškodzujúce ich nezávislosť. Tieto vyhlásenia sa zverejňujú každý rok, a to v písomnej forme.

6.   Podávanie prihlášok

Pred podaním prihlášky by ste si mali dôkladne overiť, či spĺňate všetky požiadavky oprávnenosti, najmä pokiaľ ide o požadované druhy diplomov, odbornú prax, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na tejto webovej stránke a postupujte podľa pokynov týkajúcich sa jednotlivých fáz konania:

https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

K vašej prihláške treba pripojiť životopis vo formáte PDF a online vyplniť motivačný list (najviac 8 000 znakov). Životopis a motivačný list možno predložiť v hociktorom z úradných jazykov Európskej únie.

Uchádzači sa vyzývajú, aby uviedli všetky jazyky EÚ, ktoré ovládajú, ako aj zodpovedajúci stupeň ovládania týchto jazykov podľa spoločného európskeho referenčného rámca pre jazyky (6). Overené kópie dokladov o dosiahnutom stupni vzdelania/diplomov, odporúčaní, dokladov o praxi atď. sa v tomto štádiu nezasielajú, ale na požiadanie musia byť predložené v neskoršej fáze konania.

Po dokončení online registrácie dostanete e-mail o potvrdení registrácie prihlášky. Ak nedostanete potvrdzujúci e-mail, znamená to, že vaša prihláška nebola zaregistrovaná!

Dovoľujeme si vás upozorniť na to, že priebeh spracovania vašej prihlášky nemožno sledovať online. O stave vašej prihlášky vás bude informovať priamo Európska komisia.

V prípade záujmu o viac informácií a/alebo v prípade technických problémov pošlite e-mail na adresu: HR-MANAGEMENT-ONLINE@ec.europa.eu.

Z praktických dôvodov a s cieľom čo najrýchlejšie ukončiť výberové konanie v záujme uchádzačov, ako aj predmetnej inštitúcie sa výberové konanie bude konať v anglickom jazyku (7).

Dátum uzávierky

Dátum uzávierky registrácie je 8. februára 2021. Online registrácia nebude možná po 12.00 hod. bruselského času.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nebudete môcť zadávať žiadne údaje. Oneskorené prihlášky nebudú akceptované.

7.   Rovnaké príležitosti

Inštitúcie a iné orgány Európskej únie uplatňujú politiku rovnakých príležitostí a prijímajú prihlášky bez ohľadu na pohlavie, rasu, farbu pleti, etnický alebo sociálny pôvod, genetické vlastnosti, jazyk, náboženstvo, politické či iné názory, príslušnosť k národnostnej menšine, majetok, pôvod, postihnutie, vek alebo sexuálnu orientáciu.

8.   Ochrana osobných údajov

Komisia zabezpečí, aby sa osobné údaje uchádzačov spracúvali v súlade s požiadavkami nariadenia Európskeho parlamentu a Rady (EÚ) 2018/1725 (8). Vzťahuje sa to najmä na dôvernosť a bezpečnosť takýchto údajov.

9.   Konflikt záujmov

Od úspešných kandidátov zahrnutých do užšieho zoznamu sa vyžaduje, aby pred výberovým konaním rady orgánov dohľadu ESA vydali vyhlásenie o konflikte záujmov. Od kandidátov na užšom zozname sa bude vyžadovať najmä vydanie vyhlásenia o záväzku konať nezávisle vo verejnom záujme a vyhlásenia v súvislosti s akýmikoľvek záujmami, ktoré by sa mohli považovať za poškodzujúce ich nezávislosť a ktoré sa preskúmajú v súlade s etickým rámcom ESA.

10.   Politika odmeňovania

Členovia odvolacej rady a ich náhradníci sú za svoju prácu odmeňovaní.

ESA odmeňujú predsedu a členov na základe pevnej sadzby v súlade s politikou odmeňovania odvolacej rady ESA. Cestovné náklady a náklady spojené s pobytom v súvislosti s účasťou na výročnom zasadnutí odvolacej rady sa nahrádzajú podľa pravidiel EÚ pre vyplácanie náhrad zamestnancom Komisie.

Na základe aktuálne platných pravidiel platí tento systém odmeňovania:

| — | Členovia a náhradníci, ktorí sa zúčastňujú na konaní (iba keď im je pridelený prípad odvolania), sa odmeňujú sumou 800 EUR za deň, pričom maximálna suma na jednu osobu na jeden prípad predstavuje 8 000 EUR. |
| --- | --- |

—

Členovia a náhradníci, ktorí sa zúčastňujú na konaní (iba keď im je pridelený prípad odvolania), sa odmeňujú sumou 800 EUR za deň, pričom maximálna suma na jednu osobu na jeden prípad predstavuje 8 000 EUR.

| — | Predseda a spravodajca, ktorí sa zúčastňujú na konaní, sa odmeňujú sumou 1 000 EUR na deň, pričom maximálna suma na jednu osobu na jeden prípad predstavuje 20 000 EUR. |
| --- | --- |

—

Predseda a spravodajca, ktorí sa zúčastňujú na konaní, sa odmeňujú sumou 1 000 EUR na deň, pričom maximálna suma na jednu osobu na jeden prípad predstavuje 20 000 EUR.

---

(1)  Nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (Ú. v. EÚ L 331, 15.12.2010, s. 12).

(2)  Nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov), a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (Ú. v. EÚ L 331, 15.12.2010, s. 48).

(3)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).

(4)  Členské štáty Európskej únie sú: Belgicko, Bulharsko, Cyprus, Česká republika, Dánsko, Estónsko, Fínsko, Francúzsko, Grécko, Holandsko, Chorvátsko, Írsko, Litva, Lotyšsko, Luxembursko, Maďarsko, Malta, Nemecko, Poľsko, Portugalsko, Rakúsko, Rumunsko, Slovensko, Slovinsko, Španielsko, Švédsko, Taliansko.

(5)  Angličtina, bulharčina, čeština, dánčina, estónčina, fínčina, francúzština, gréčtina, holandčina, chorvátčina, írčina, lotyština, litovčina, maltčina, maďarčina, nemčina, poľština, portugalčina, rumunčina, slovenčina, slovinčina, španielčina, švédčina, taliančina.

(6)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale.

(7)  Výberová porota zaistí, aby uchádzači, pre ktorých je angličtina rodným jazykom, neboli zvýhodnení.

(8)  Nariadenie (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---